မစ္ဆရီသုတ်

(၂)သုတ် ရှိပါသည်။ -သံ၊၂၊၄၃၈။ သံ၊မြန်၊၂၊၄၃၄-၅။ -သံယုတ္တနိကာယ၊ သဠာယတနဝဂ္ဂသံယုတ္တ၊ ၃-မာတုဂါမသံယုတ္တ၊ ၁-ပဌမပေယျာလဝဂ္ဂ၊ အဋ္ဌမသုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် အသဒ္ဓ၊ အဟိရိက၊ အနောတ္တပ္ပ၊ မစ္ဆရိယ၊ ဒုပ္ပည တရားငါးပါးနှင့်ပြည့်စုံသော မာတုဂါမသည် ကွယ်လွန်လျှင် ငရဲဘုံသို့ရောက်လိမ့်မည်ဟု အရှင်အနုရုဒ္ဓါအား ဘုရားရှင် ဟောတော်မူသည့်သုတ်။ -အံ၊၂၊၂၂၅-၆။ အံ၊မြန်၊၂၊၂၈၆။ -အင်္ဂုတ္တရနိကာယ၊ ပဉ္စကနိပါတ၊ ၅-ပဉ္စမပဏ္ဏာသက၊ (၂၃) ဒီဃစာရိဝဂ္ဂ၊ စတုတ္ထသုတ်။ ဘုရားရှင် ကောသလနိုင်ငံ ... သီတင်းသုံးတော်မူနေစဉ် အလွန်ကြာမြင့်စွာ နေခြင်းကြောင့် မစ္ဆရိယငါးပါးဖြစ်လာသည်။ ကာလအပိုင်းအခြားရှိသော နေခြင်းကြောင့် မစ္ဆရိယငါးပါး မဖြစ်နိုင်ဟု ကဏှပက္ခ, သုက္ကပက္ခဒေသနာတော်ဖြင့် အပြစ် ငါးပါး၊ အကျိုးငါးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ မစ္ဆရီသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် အလွန်ကြာမြင့်စွာနေခြင်း၏ အပြစ်ငါးမျိုးနှင့် အပိုင်းအခြားရှိသော နေခြင်း၏ အကျိုးငါးမျိုးတို့ကို ဟောကြားတော်မူခဲ့သည်။ မစ္ဆရိသုတ် ရဟန်းတို့ အလွန်ကြာမြင့်စွာနေခြင်း၌ အပြစ်တို့သည် ဤငါးမျိုးတို့တည်း။ အဘယ်ငါးမျိုးနည်း ဟူမူ - ကျောင်း ‘အာဝါသ’ ၌ ဝန်တိုမှု ရှိ၏။ အမျိုး ‘ဒါယကာ’ တို့၌ ဝန်တိုမှု ရှိ၏။ လာဘ် လာဘ၌ ဝန်တိုမှု ရှိ၏။ ဂုဏ်အဆင်း၌ ဝန်တိုမှု ရှိ၏။ တရား၌ ဝန်တိုမှု ရှိ၏။ ရဟန်းတို့ အလွန်ကြာမြင့်စွာ နေခြင်း၌ အပြစ်တို့သည် ဤငါးမျိုးတို့တည်း။ ရဟန်းတို့ အပိုင်းအခြားရှိသော နေခြင်း အကျိုးတို့သည် ဤငါးမျိုတို့တည်း။ အဘယ်ငါးမျိးတို့နည်း ဟူမူ - ကျောင်း ‘အာဝါသ’ ၌ ဝန်တိုမှု မရှိ။ အမျိုး ‘ဒါယကာ’၌ ဝန်တိုမှု မရှိ။ လာဘ် လာဘ၌ ဝန်တိုမှု မရှိ။ ဂုဏ် အဆင်း၌ ဝန်တိုမှု မရှိ။ တရား၌ ဝန်တိုမှု မရှိ။ ရဟန်းတို့ အပိုင်းအခြားရှိသော နေခြင်း အကျိုးတို့သည် ဤငါးမျိုတို့တည်း ဟု(မိန့်တော်မူ၏)။ ကိုးကား Category:သံယုတ္တနိကာယ် ကဏ္ဍ:အင်္ဂုတ္တရနိကာယ်